CELEX: E2011P0019
Language: et
Date: 2011-12-16 00:00:00
Title: Héraðsdómur Reykjavíkur’i (Reykjavíki ringkonnakohtu) 16. detsembri 2011 . aasta otsusel põhinev taotlus saada EFTA kohtult nõuandev arvamus kohtuasjas Vín Tríó ehf. vs . Islandi riik (Kohtuasi E-19/11)

11.5.2012   
            
            
               ET
            
            
               Euroopa Liidu Teataja
            
            
               C 136/9
            
         Héraðsdómur Reykjavíkur’i (Reykjavíki ringkonnakohtu) 16. detsembri 2011. aasta otsusel põhinev taotlus saada EFTA kohtult nõuandev arvamus kohtuasjas Vín Tríó ehf. vs. Islandi riik
   (Kohtuasi E-19/11)
   2012/C 136/06
   Héraðsdómur Reykjavíkuri (Reykjavíki ringkonnakohus) esitas EFTA kohtule 16. detsembri 2011. aasta otsuse alusel taotluse nõuandva arvamuse saamiseks kohtuasjas Vín Tríó ehf. vs. Islandi riik, mille kohturegister sai kätte 26. detsembril 2011 ja mis käsitles järgnevaid küsimusi:
   
               1)
            
            
               Kas see on vastuolus Euroopa Majanduspiirkonna lepingu artikliga 11 või artikli 16 esimese lõiguga, kui lepinguosaline sätestab õigus- või haldusaktide kaudu, et alkoholi jaemüügiga seotud riigimonopoli seisuses olev ettevõtja keeldub võtmast müüki alkohoolseid jooke, mis sisaldavad stimulaatoreid, näiteks kofeiini?
            
         
               2)
            
            
               Kui EFTA kohus on seisukohal, et esimeses küsimuses kirjeldatud meede piirab importi kvantitatiivselt või on samalaadse mõjuga Euroopa Majanduspiirkonna lepingu artikli 11 tähenduses, siis soovitakse vastust küsimusele, kas seda võib siiski pidada õigustatuks, viidates lepingu artiklile 13?
            
         
               3)
            
            
               Kui esimeses küsimuses kirjeldatud meedet peetakse Euroopa Majanduspiirkonna lepingu artikliga 11 või artikli 16 esimese lõiguga vastuolus olevaks, siis soovitakse vastust küsimusele, kas EFTA kohus on seisukohal (niivõrd, kui ta selliseid küsimusi hindab), et on täidetud tingimused, mida hageja peab täitma, et omandada õigus saada EFTA riigilt lepingu rikkumise eest hüvitist?